[{"text_idx": "#000000", "text": "Bydd WordPress 6.1 yn cael ei ryddhau tua Thachwedd 1. Mae\u2019r gwaith lleoleiddio wedi ei gwblhau i bob pwrpas ond byddai\u2019n dda cael lygaid craff i edrych arno ac i rannu barn."}, {"text_idx": "#000001", "text": "Mae\u2019r fersiwn yma yn un datblygiadol ar hyn o bryd. Peidiwch ei osod, ei redeg na phrofi\u2019r fersiwn yma o WordPress ar eich gwefan byw. Profwch y fersiwn diweddaraf, RC2 ar weinydd a gwefan prawf."}, {"text_idx": "#000003", "text": "Dewis 1: Gosod ac agor yr ategyn WordPress Beta Tester (gan ddewis y sianel \u201cBleeding edge\u201d a\u2019r llif \u201cBeta/RC Only\u201d)."}, {"text_idx": "#000005", "text": "Dewis 3: Defnyddio gorchymyn WP-CLI:"}, {"text_idx": "#000006", "text": "Os ydych yn sylwi, neu wedi sylwi yn y gorffennol, ar wallau sillafu, terminoleg anghywir neu fynegiant ble\u0302r, cysylltwch gyda manylion llawn fel ei bod hi\u2019n hawdd i ni adnabod y mater dan sylw. Anfonwch eich sylwadau at ."}, {"text_idx": "#000007", "text": "Y gobaith yw gwneud y fersiwn Cymraeg yn bleser i\u2019w ddefnyddio!"}, {"text_idx": "#000008", "text": "Mae\u2019r fersiwn diweddaraf newydd ei gyflwyno ac ar gael ar eich gwefan WordPress neu ar wefan . Mae\u2019n cynnig gwelliannau yn y golygydd a lliwiau newydd i\u2019r rhyngwyeb."}, {"text_idx": "#000010", "text": "Dyma\u2019r cyflwyniad (mae i\u2019w weld mewn lliw, gyda lluniau drwy\u2019r eicon WordPress ar gornel uchaf ar y chwith ar eich bwrdd gwaith):"}, {"text_idx": "#000011", "text": "Camwch i mewn i WordPress 5.7."}, {"text_idx": "#000012", "text": "Gyda\u2019r fersiwn newydd hon, mae WordPress yn cyflwno lliwiau ffresh. Mae\u2019r golygydd yn eich helpu i weithio mewn llefydd na fyddai modd i chi wneud o\u2019r blaen\u2014o leiaf, nid heb fynd i godio neu logi gweithiwr proffesiynol. Mae\u2019r rheolyddion rydych chi\u2019n eu defnyddio fwyaf, fel newid maint teip, mewn mwy o leoedd\u2014yn union le mae eu hangen nhw arnoch chi. Ac mae newidiadau mewn cynllun a ddylai fod yn hawdd, fel delweddau uchder llawn, nawr yn haws eu gwneud."}, {"text_idx": "#000013", "text": "Mae\u2019r golygydd nawr yn haws ei ddefnyddio"}, {"text_idx": "#000014", "text": "Addasu maint ffont mewn mwy o fannau: nawr, mae rheolyddion maint ffontiau yn union lle mae eu hangen arnoch chi yn y blociau Rhestr a Chod. Dim mwy o fynd i sgrin arall i wneud yr un newid penodol hwnnw!"}, {"text_idx": "#000015", "text": "Blociau ailddefnyddiadwy: mae sawl gwelliant yn gwneud blociau y mae modd eu hailddefnyddio yn fwy sefydlog ac yn haws eu defnyddio. A maen nhw nawr yn cael eu cadw\u2019n awtomatig gyda\u2019r cofnod pan fyddwch chi\u2019n clicio ar y botwm Diweddaru."}, {"text_idx": "#000016", "text": "Mewnosodwr llusgo a gollwng: gallwch lusgo blociau a phatrymau blociau o\u2019r mewnosodwr i mewn i\u2019ch cofnodion."}, {"text_idx": "#000017", "text": "Gallwch wneud mwy heb ysgrifennu cod cyfaddas"}, {"text_idx": "#000018", "text": "Aliniad uchder llawn: a ydych chi erioed wedi bod eisiau gwneud bloc, fel y bloc Clawr, i lenwi\u2019r ffenestr gyfan? Nawr gallwch chi wneud hynny."}, {"text_idx": "#000019", "text": "Bloc botymau: nawr gallwch ddewis cynllun fertigol neu llorweddol. A gallwch osod lled botwm i ganran ragosodedig."}, {"text_idx": "#000021", "text": "Mae\u2019r palet lliw symlach newydd hwn yn cau\u2019r holl liwiau a arferai fod yng nghod ffynhonnell WordPress i lawr i saith lliw craidd ac ystod o 56 arlliw sy\u2019n cwrdd a\u0302\u2019r gymhareb cyferbyniad sy\u2019n cael eu hargymell gan yr WCAG 2.0 AA yn erbyn gwyn neu ddu."}, {"text_idx": "#000022", "text": "Mae\u2019r lliwiau\u2019n ymddangosiadol unffurf o olau i dywyll ym mhob ystod, sy\u2019n golygu eu bod yn dechrau yn wyn ac yn tywyllu\u2019r un faint gyda phob cam."}, {"text_idx": "#000023", "text": "Mae gan hanner yr ystod gymhareb cyferbyniad 4.5 neu uwch yn erbyn du, ac mae\u2019r hanner arall yn cynnal yr un cyferbyniad yn erbyn gwyn."}, {"text_idx": "#000024", "text": "Dewch o hyd i\u2019r palet newydd yng nghynllun lliw rhagosodedig WordPress, a\u2019i ddefnyddio wrth adeiladu thema\u0302u, ategion, neu unrhyw gydrannau eraill. Am yr holl fanylion, darllenwch y nodyn dev y Palet Lliw."}, {"text_idx": "#000025", "text": "Gan ddechrau nawr, mae newid safle o HTTP i HTTPS yn symudiad un clic. Bydd WordPress yn diweddaru URLau cronfa ddata yn awtomatig pan fyddwch chi\u2019n newid. Dim mwy o chwilio a dyfalu!"}, {"text_idx": "#000026", "text": "Mae\u2019r API Robotiaid yn caniatau i chi gynnwys cyfarwyddebau hidlo yn nhag meta\u2019r robotiaid, ac mae\u2019r API yn cynnwys cyfarwyddeb max-image-preview: large trwy ragosodiad. Mae\u2019n golygu y gall beiriannau chwilio ddangos rhagolwg delweddau mwy, sy\u2019n gallu cynyddu eich traffig (oni bai fod eich gwefan wedi\u2019i nodi fel not-public)."}, {"text_idx": "#000027", "text": "Glanhad parhaus ar o\u0302l ei ddiweddaru i jQuery 3.5.1"}, {"text_idx": "#000028", "text": "Am flynyddoedd bu jQuery yn helpu i wneud i bethau symud ar y sgrin mewn ffyrdd na allai\u2019r offer sylfaenol eu gwneud\u2014ond mae hynny\u2019n parhau i newid, ac felly hefyd jQuery."}, {"text_idx": "#000029", "text": "Yn 5.7, mae jQuery yn mynd yn fwy manwl a llai ymwthiol, bydd yna lai o negeseuon yn y consol."}, {"text_idx": "#000030", "text": "Nawr mae\u2019n syml gadael i iframes lwytho\u2019n ddiog. Yn rhagosodedig, bydd WordPress yn ychwanegu loading=\"lazy\" i dagiau iframe pan mae lled ac uchder yn cael ei bennu."}, {"text_idx": "#000032", "text": "Edrychwch ar y fersiwn ddiweddaraf o\u2019r WordPress Field Guide. Mae\u2019n amlygu\u2019r nodiadau datblygwr ar gyfer pob newid y byddwch angen bod yn ymwybodol ohonyn nhw. WordPress 5.7 Field Guide."}, {"text_idx": "#000033", "text": "Gwirydd Sillafu a Gramadeg WordPress"}, {"text_idx": "#000034", "text": "Ategyn gwirydd sillafu a gramadeg yw hwn ar gyfer cyhoeddi yn y Gymraeg ar wefannau WordPress."}, {"text_idx": "#000035", "text": "Datblygwyd yr ategyn hwn gan Iwan Stanley ar ran Golwg, ar gyfer cynllun cyhoeddi cymunedol Bro360 a gwasanaeth newyddion a materion cyfoes Golwg360."}, {"text_idx": "#000036", "text": "Mae\u2019n defnyddio\u2019r gwasanaeth Cysill Ar-lein a ddarperir gan Brifysgol Bangor, er mwyn cynnig cywiriadau a gwelliannau wrth i chi ysgrifennu cofnodion o fewn golygydd WordPress. Bydd angen i chi gofrestru i greu cyfrif am ddim er mwyn defnyddio\u2019r gwasanaeth (mae rhagor o fanylion yn yr ategyn)."}, {"text_idx": "#000037", "text": "Mae hefyd yn cynnig ffordd hawdd o osod toeon bach ac acenion eraill yn eich cofnod."}, {"text_idx": "#000038", "text": "Mae Golwg yn falch o rannu\u2019r adnodd hwn gyda\u2019r gymuned gyhoeddi Cymraeg."}, {"text_idx": "#000039", "text": "Mae\u2019r ategyn ar gael o adran Ategion WordPress eich gwefan neu o fan hyn."}, {"text_idx": "#000040", "text": "Mae WordPress 5.0 nawr ar gael!"}, {"text_idx": "#000041", "text": "Paratowch ar gyfer newidiadau sylfaenol i olygydd WordPress \u2013 mae nawr yn gweithio ar sail blociau. Mae\u2019r golygydd yn ddatblygiad mae WordPress wedi bod yn gweithio arno ers tro er mwyn symleiddio creu cynnwys ar gyfer eu gwefannau ond mae modd defnyddio\u2019r golygydd clasurol o hyd..."}, {"text_idx": "#000042", "text": "Mae thema newydd Twenty Nineteen wedi ei greu i ddefnyddio\u2019r blociau newydd. Hefyd, mae nifer o ategion sy\u2019n ymestyn y dull blociau i\u2019w cael yn adran Ategion gwefan WordPress."}, {"text_idx": "#000043", "text": "Er mwyn cadw defnyddwyr profiadol yn hapus mae modd defnyddio\u2019r Classic Editor yn lle Golygydd Gutenberg, y golygydd newydd. Rwyf hefyd wedi lleoleiddiad ategyn Disable Gutenberg, sy\u2019n gwneud beth mae ei enw\u2019n ei awgrymu ac yn honni cynnig mwy o nodweddion na\u2019r Classic Editor."}, {"text_idx": "#000044", "text": "I\u2019r rhai sy\u2019n hoff o ffigyrau, mae\u2019r ffigyrau llwytho i lawr ar gyfer WordPress 4.9 Cymraeg fel a\u0302 ganlyn:"}, {"text_idx": "#000045", "text": "Pecyn Ryddhau: 1,946 a Pecyn Iaith: 36,361. (Gan gofio fod yna wedi bod naw fersiwn o WP 4.9)"}, {"text_idx": "#000046", "text": "Canllawiau ar gyfer WordPress 4.7"}, {"text_idx": "#000047", "text": "Mae yna ganllawiau ar gyfer defnyddio nodweddion newydd WordPress 4.7 \u2013 WordPress 4.7 Field Guide -i\u2019w cael oddi ar wefan WordPress."}, {"text_idx": "#000049", "text": "Bydd WordPress 4.7 yn cael ei lansio tua Dydd Mawrth nesaf, ac mae\u2019n gyfle i edrych yn o\u0302l ar berfformiad Cymraeg WordPress 4.6. Mae\u2019r ystadegau llwytho i lawr yn dangos 521 o becynnau ryddhau a 4,191 pecyn iaith hyd heddiw."}, {"text_idx": "#000050", "text": "Roedd y ffigyrau cyfatebol am WordPress 4.6 yn 446 a 3,356, a WordPress 4.5 yn 250 a 3,369. Cynnydd arall... \ud83d\ude42"}, {"text_idx": "#000051", "text": "Os oes gennych flog neu wefan yn seiliedig ar feddalwedd nad yw\u2019n darparu amgylchedd Cymraeg ei hiaith, beth am symud i WordPress?"}, {"text_idx": "#000052", "text": "Rhestr o thema\u0302u ac ategion yn Gymraeg"}, {"text_idx": "#000053", "text": "Mae rhestr helaeth o ddeunydd WordPress ar gael ar eich cyfer. Mae rhestr lawn o ategion a thema\u0302u i\u2019w gweld ar wefan Hedyn. Cofiwch edrych yn fanno wrth ddatblygu eich gwefan \u2013 hen neu newydd!"}, {"text_idx": "#000054", "text": "Os ydych yn defnyddio ategyn neu thema rydych wedi eu cyfieithu a wnewch chi eu hychwanegu i\u2019r dudalen hon."}, {"text_idx": "#000057", "text": "Mae\u2019r fersiwn diweddaraf o WordPress wedi ei ryddhau. Cofiwch ddiweddaru!"}, {"text_idx": "#000058", "text": "Mae\u2019n cynnwys diweddariadau diogelwch yn ogystal a\u0302 nodweddion newydd."}, {"text_idx": "#000060", "text": "Canolbwyntiwch ar eich ysgrifennu gyda rhyngwyneb fydd yn tarfu llai a sy\u2019n caniata\u0301u i chi gysylltu\u2019n haws a\u0302\u2019ch cynnwys."}, {"text_idx": "#000061", "text": "Ydych chi\u2019n mwynhau defnyddio llwybrau byr fformatio ar gyfer rhestrau a phenawdau? Mae nhw nawr yn fwy defnyddiol byth, gyda llinellau llorweddol a <code>."}, {"text_idx": "#000062", "text": "Bydd eich gwefan yn edrych yn dda ar bob sgrin! Gallwch weld rhagolwg yn syth ar eich dyfais symudol, tabled a bwrdd gwaith drwy\u2019r cyfaddaswr."}, {"text_idx": "#000063", "text": "Mae thema\u0302u nawr yn gallu cynnal logos ar gyfer eich busnes neu frand. Mae thema\u0302u Twenty Fifteen a Twenty Sixteen wedi eu diweddaru i gynnal logos penodol, sydd i\u2019w gweld yn adran Hunaniaeth Gwefan y cyfaddaswr."}, {"text_idx": "#000064", "text": "Mae delweddau mawr yn llwytho hyd at 50% yn gynt gyda dim colled mewn ansawdd. Mae\u2019n edrych yn dda."}, {"text_idx": "#000065", "text": "Mae jQuery 1.12.3, jQuery Migrate 1.4.0, Backbone 1.2.3, ac Underscore 1.8.3 wedi eu cynnwys."}, {"text_idx": "#000066", "text": "Mae gwell cefnogaeth wedi ei ychwanegu ar gyfer sgriptiau dibyniaethau pennyn/troedyn. Mae\u2019r wp_add_inline_script() newydd yn caniata\u0301u ychwanegu cod ychwanegol i sgriptiau cofrestredig."}, {"text_idx": "#000067", "text": "Mae cyfieithiad drafft o\u2019r ategyn fforwm bbPress ar gael i\u2019w brofi. Os oes gennych ddiddordeb, cysylltwch drwy "}]